CELEX: 62018CA0493
Language: da
Date: 2019-12-04 00:00:00
Title: Sag C-493/18: Domstolens dom (Niende Afdeling) af 4. december 2019 – UB mod VA, Tiger SCI, WZ, som kurator i konkursboet efter UB og Banque patrimoine et immobilier SA (anmodning om præjudiciel afgørelse fra Cour de cassation – Frankrig) (Præjudiciel forelæggelse – retligt samarbejde i civile sager – insolvensbehandlinger – forordning (EU) nr. 1346/2000 – artikel 3, stk. 1 – søgsmål, der følger direkte af insolvensbehandlingen, og som træffes i snæver forbindelse hermed – ejendomssalg og stiftelse af pant – søgsmål om ugyldighed anlagt af kuratoren i konkursboet – artikel 25, stk. 1 – enekompetence for retterne i den medlemsstat, hvor insolvensbehandlingen er blevet indledt)

3.2.2020   
            
            
               DA
            
            
               Den Europæiske Unions Tidende
            
            
               C 36/10
            
         
      Domstolens dom (Niende Afdeling) af 4. december 2019 – UB mod VA, Tiger SCI, WZ, som kurator i konkursboet efter UB og Banque patrimoine et immobilier SA (anmodning om præjudiciel afgørelse fra Cour de cassation – Frankrig)
      (Sag C-493/18) (1)
      
      (Præjudiciel forelæggelse - retligt samarbejde i civile sager - insolvensbehandlinger - forordning (EU) nr. 1346/2000 - artikel 3, stk. 1 - søgsmål, der følger direkte af insolvensbehandlingen, og som træffes i snæver forbindelse hermed - ejendomssalg og stiftelse af pant - søgsmål om ugyldighed anlagt af kuratoren i konkursboet - artikel 25, stk. 1 - enekompetence for retterne i den medlemsstat, hvor insolvensbehandlingen er blevet indledt)
      (2020/C 36/12)
      Processprog: fransk
      
         Den forelæggende ret
      
      Cour de cassation
      
         Parter i hovedsagen
      
      
         Sagsøger: UB
      
         Sagsøgte: VA, Tiger SCI, WZ, som kurator i konkursboet efter UB og Banque patrimoine et immobilier SA
      
         Konklusion
      
      
                  1)
               
               
                  Artikel 3, stk. 1, i Rådets forordning (EF) nr. 1346/2000 af 29. maj 2000 om insolvensbehandling skal fortolkes således, at det søgsmål, som en kurator, der er udpeget af en ret i den medlemsstat, på hvis område insolvensbehandlingen er blevet indledt, og med hvilket det tilsigtes at få fastslået, at salget af en ejendom beliggende i en anden medlemsstat og den i ejendommen stiftede pant skal erklæres ugyldige i forhold til kreditormassen, har anlagt, henhører under enekompetencen for retterne i den førstnævnte medlemsstat.
               
            
                  2)
               
               
                  Artikel 25, stk. 1, i forordning nr. 1346/2000 skal fortolkes således, at en afgørelse, hvorved en ret i den medlemsstat, hvor insolvensbehandlingen er blevet indledt, giver kuratoren tilladelse til at anlægge et søgsmål i en anden medlemsstat, selv om søgsmålet henhører under den nævnte rets enekompetence, ikke kan have til følge, at retterne i denne anden medlemsstat tillægges international kompetence.
               
            
         (1)  EUT C 364 af 8.10.2018.